Piru ja tulliherra
Piru soitellen nilkutti kaupunkiin,
 pois tanssitti tulliherran.
 Kaikk’ eukot ne huus: ”Kas Kehnoa vaan!
 No onneksi kaappaus kerran!”

       Ja piru on pois, ja piru on pois,
       piru pois vei tulliherran;
       hän tanssi pois, hän tanssi pois,
       pois tanssitti tulliherran!

 Nyt maltaita pannaan, ja olvet ne käy,
 on tanssia, riemua kerran:
 Rakas murjaani musta, kiitos, kun pois
 sa tanssitit tulliherran!

 Kakstahtiset näin, nelitahtiset näin,
 hypyt, tanssit, jos minkäkin verran;
 mut yks oli tanssi, ja sukkelin maan,
 pirun tanssi ja tulliherran.

       Ja piru on pois, ja piru on pois,
       piru pois vei tulliherran;
       hän tanssi pois, hän tanssi pois,
       pois tanssitti tulliherran!

cs:Výbor z písní a ballad/Čert po vsi hrál
de:Der Teufel ist fort und der Steuersergeant